Иван Вазов
Над морските вълни сънувах…

chitanka.info

Над морските вълни сънувах.

Ужасен бе сънят ми там:

в морето бурливо бях пропаднал

и борех се с вълните сам.

Когато се сепнах — всичко мирно:

вълните спят, въздухът тих,

но в океана на живота

борбата аз си продължих.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.